યુનિવર્સિટીમાં રાજ્ય સરકાર તરફથી મળેલી ગ્રાન્ટથી હોકી, ફૂટબોલ, બાસ્કેટ બોલ, ટેનિસ સહિતના ગ્રાઉન્ડ તૈયાર કરી લેવામાં આવ્યા છે. પરંતુ આ ગ્રાઉન્ડ ઉપર હજુ સુધી એક પણ મેચ પણ રમાઇ નથી. અધૂરામાં પૂરું જાળવણીના અભાવે ગ્રાઉન્ડની હાલત ખસ્તા થઈ જવા પામી છે. મોટા ઉપાડે વિદેશથી ઘાસ મગાવી ગ્રાઉન્ડ તૈયાર કરાયું છે પરંતુ તેના ઉપર કોઈ પ્રકારની ગેમ રમાડવામાં આવતી નથી. આવી જ રીતે ફૂટબોલનું ગ્રાઉન્ડ પણ સૂકાઈ રહ્યું છે. બાસ્કેટ બોલ અને ટેનિસ કોર્ટમાં પણ કોચના અભાવે ખેલાડીઓ રમત કૌશલ્ય દાખવી શકતાં નથી.